Գաբրիէլ Մոլոյեան

**Գաբրիէլ Մոլոյեան** (ծնած է 1933 Պէյրութ, Լիբանան): Լրագրող, խմբագիր՝ «Արարատ» օրաթերթի, «Արարատ» գրական ամսագրի եւ «Մասիս» շաբաթաթերթի: 25 տարի եղած է Դամասկոսի Ս. Թարգմանչաց եւ Պէյրութի Ազգային Սահակ Մեսրոպեան վարժարանի ուսուցիչ եւ փոխ-տնօրէն: Եղած է Փասատինայի Ս. Գրիգոր Լուսաւորիչ եկեղեցւոյ «Ա. եւ Մ. Յովսէփեան» ազգային վարժարանի հիմնադիր անդամներէն մէկը:

## Կենսագրութիւն

Գաբրիէլ Մոլոյեան ծնած է 30 Յունուար 1933, Պէյրութ, Լիբանան: Մեծի Տանն Կիլիկիոյ Կաթողիկոսութեան Անթիլիասի դպրեվանքը յաճախելէն յետոյ, Լիբանանի «Սեն Ժոզէֆ» համալսարանի հայագիտական դասընթացքներուն հետեւած է: Հետագային նշանակուած է փոխ-տնօրէն Պէյրութի Սահակ-Մեսրոպեան վարժարանին եւ ծառայած այդ պաշտօնին մէջ 25 տարի շարունակ:

1954 թուականին Պէյրութի մէջ, իսկ 1977 թ.-ին՝ Լոս Անճըլըսի մէջ խումբ մը ընկերներու հետ հիմնած է «Նոր Սերունդ» մշակութային միութիւնը։ Աւելի քան 30 տարի եղեր է նոյն միութեան վարչութեան անդամ եւ ատենապետ:

Այժմ Կլէնտէյլի մէջ կառուցուող Հայ-Ամերիկեան թանգարանի համահայկական տնօրէններու խորհուրդի անդամ է:
### Խմբագիր
Մոլոյեանը աշխատած է որպէս լրագրող եւ խմբագիր «Արարատ» օրաթերթի, «Արարատ» գրական ամսագրի եւ «Մասիս» շաբաթաթերթի:

### Ուսուցչական ասպարէզ
Միջազգային երիտասարդական փառատօներու ժամանակ գլխաւորած է լիբանանահայ երիտասարդական պատուիրակութիւնները: 25 տարի եղած է Դամասկոսի Ս. Թարգմաչաց եւ Պէյրութի Ազգային Սահակ Մեսրոպեան վարժարանի ուսուցիչ եւ փոխ-տնօրէն:

### «Ա. եւ Մ. Յովսէփեան» դպրոցի հիմնադիրը
Ներգաղթելով Միացեալ Նահանգներ, Գաբրիէլ Մոլոյեան շարունակած է իր նուիրեալ գործունէութիւնը հայ կրթութեան բնագաւառէն ներս:

1983-2005 թուականներուն եղած է Փասատինայի Ս. Գրիգոր Լուսաւորիչ եկեղեցւոյ «Ա. եւ Մ. Յովսէփեան» ազգային վաժարանի հիմնադիր անդամներէն մէկը եւ հոգաբարձութեան անդամ:

### Ս. Դ. Հնչակեան կուսակցութեան շրջանի հիմնադիր եւ «Մասիս» շաբաթաթերթի խմբագիր անդամ
1977 թուականին եղած է Գալիֆորնիոյ Ս. Դ. Հնչակեան կուսակցութեան շրջանի հիմնադիրն ու առաջին ատենապետը: 1980 թուականէն մինչեւ օրս Լոս Անճըլըսի մէջ տպագրուող «Մասիս» շաբաթաթերթի խմբագրակազմի անդամ է:

Ներկայիս Սոցիալ Դեմոկրատ Հնչակեան կուսակցութեան Արեւմտեան Ամերիկայի վարիչ մարմնի ատենապետն է:

### Շքանշան
«Նոր Սերունդ» մշակութային միության հիմնադրման 50-ամեակին իր մատուցած ազգային, տասնամեակներ շարունակ իր համայնքին  կատարած մշակութային եւ կրթական ծառայութիւններու համար, 2005 թուականին Մոլոյեանը արժանացեր է Ամենայն Հայոց Կաթողիկոս Գարեգին Բ-ի կոնդակին եւ «Ներսէս Շնորհալի» շքանշանին:

## Ծանօթագրութիւններ

## Աղբիւրներ
* Զեկուցում Են Հայ Խմբագիրները Հայ Մամուլի Շուրջ
* Երեկոյ Նուիրուած Պէպօ Սիմոնեանի
* Հնչակեան Կուսակցութեան Վարիչ Մարմնի Հանդիպումը ՀՀ Գլխաւոր Հիւպատոս Արմէն Բայբուրդեանի Հետ
* Հնչակեան Կուսակցութեան Հանդիպումը Արցախի Փոխ-Վարչապետ Արթուր Աղաբէկեանի Հետ
* Ասուլիս՝ Հայ Մամուլի Խմբագիրներու Հետ
* «Մասիս» Երկլեզու Շաբաթաթերթի Աշխատակիցներուն Հանդիպումը 
* նախարարի պարտականութիւնները կատարող Բ. Տէր Գրիգորեան տեսակապով ասուլիս ունեցաւ Ամերիկայի հայկական լրատուամիջոցներուն հետ

Ստորոգութիւն:Պէյրութ ծնունդներ
Ստորոգութիւն:Դամասկոսի Ս. Թարգմաչաց Ազգային վարժարանի ուսուցիչ եւ փոխ-տնօրէն
Ստորոգութիւն:Պէյրութի Ազգային Սահակ Մեսրոպեան վարժարանի ուսուցիչ եւ փոխ-տնօրէն
Ստորոգութիւն:Սոցիալ Դեմոկրատ Հնչակեան կուսակցութեան ատենապետ
Ստորոգութիւն:Խմբագիր «Արարատ» օրաթերթի, «Արարատ» գրական ամսագրի
Ստորոգութիւն:Խմբագիր «Մասիս» շաբաթաթերթի
Ստորոգութիւն:«Ներսէս Շնորհալի» շքանշանակիր
Ստորոգութիւն:Փասատինայի Ս. Գրիգոր Լուսաւորիչ եկեղեցւոյ «Ա. եւ Մ. Յովսէփեան» դպրոցի հիմնադիր
Ստորոգութիւն:30 Յունուարի ծնունդներ
Ստորոգութիւն:Հայ մանկավարժներ
Ստորոգութիւն:Հայ հասարակական գործիչներ
Ստորոգութիւն:Հայ լրագրողներ
Ստորոգութիւն:1933 ծնունդներ